سلام آباد (آن لائن) وزیراعظم عمران خان پارینے کہ ملک انا پد تمننگ نا سوب دادے کہ ننا داڑے اشرافیہ کن ڈٹ بندی کننگا ولے کنے اومیت ءِ کہ نن آئی ٹی و ورنا تے کاریم اٹ اتسا تینا برآمدات آتے ودفنگ کینہ، بیرہ اسہ خاص ءُ تپہ سے جوان تعلیم نا آسراتی دوئی ءِ، نظام تعلیم اٹ ہم جوانی نا گرج ءِ، پاکستان اٹ غریب تپہ ءِ بڑز اتنگ ننا وژن ءِ، ڈیجیٹلائزیشن پاکستان نا آخبت ءِ، جوان ءُ ہیت اسے کہ ملک جوانی نا کنڈ آ ہننگ اٹی ءِ۔ اسلام آباد اٹ یونیورسل فنڈ نا کنڈآن بلوچستان و سندھ اٹ ہائی اسپیڈ براڈ بینڈ سروسز نا کنٹریکٹ ایوارڈ نا دود آن تران کرسا او پارینے کہ بلوچستان ءِ مالو اینگ کننگا۔ سوئی نا علاقہ گیس انا مڈی آن پد ہم پدی سلیس بلوچستان اٹ ہم بھاز غربت ءِ او بھاز بھلو مرغن ءُ علاقہ اسے ولے او علاقہ ءِ بھاز اینگ کننگا او بھاز پد تما اسہ کنڈی شونداری ہرا ننا ملک اٹ مریک دانا راج آ بھاز بھلو اثر مریک، دنیا نا شونداری ءِ ہم ہننگے تو نظر بریک کہ غریب آ ملک آک غریب مرسا ہننگ ءُ و امیر ملک آتیٹی کل ءِ پیسہ غاتے خلنگ اٹی ءُ، تو منی لانڈرنگ نا کانود ہم طاقت ور ملک آتے رکھ ایتک و نزور ملک آتے ہچ ءُ رکھ اس تفک ہراتم دنیا ٹی غیر منصفانہ شونداری مریک تو راج ءِ داڑتون مون تروئی تمک، بدقسمتی اٹ ننا ملک اٹ ہم ہندا مننگ اٹی ءِ کہ اسہ چُنکو تپہ اسے انگریزی تعلیم تننگا وخت اس کہ ایلو دینی مدرسہ غاتے نن اسہ کنڈی کرین کہ اوڑے انت تعلیم تننگ انگ ءِ۔
